Saya akan kata ia penting, namun ia kejadian yang buat kita jadi serius.
Hampir pukul 5.00 petang
dan saya memandu ke lapangan terbang.
Kemudian saya nampak ada pesawat di landasan.
Tiada sesiapa tahu kejadian yang berlaku
selain lelaki yang merompak farmasi.
Ada budak bersamanya di dalam pesawat itu.
Saya rasa semua orang sedar bahawa
mereka tak tahu perkara yang akan berlaku.
BERHENTI
Keadaan sangat sunyi.
Sehinggalah berlaku tembak-menembak.
SEJAK HUKUMAN MATI DIPERKENALKAN SEMULA DI AS PADA TAHUN 1976,
LEBIH 8,000 ORANG DIJATUHI HUKUMAN MATI KERANA MEMBUNUH.
INI KISAH BANDUAN PENJARA MAUT #22740.
Tak banyak kejadian berlaku di pekan kecil seperti ini.
Di sekitar kawasan ini ada berlaku homisid,
namun yang ini penting.
Semua terkejut dengan kejadian yang berlaku.
SEBUAH SIRI NETFLIX
HARI YANG MALANG
DILARANG MASUK JANGAN MENCEROBOH
PUSAT KOREKSIONAL CROSSROADS
Baiklah. Satu, dua, tiga, empat, lima…
Terima kasih.
Saya takkan pernah faham.
PADA TAHUN 1985, DAVID KEITH DIJATUHI HUKUMAN MATI KERANA MEMBUNUH.
Nama saya David Cameron Keith.
Saya tak pernah bertindak ganas sebelum hari tersebut.
KINI DIA SUDAH 37 TAHUN DIPENJARAKAN.
Itu hari paling teruk.
Keputusan yang teruk menyebabkan berlakunya kejadian itu, tapi…
benda dah jadi.
Saya tak boleh tarik balik hanya sebab saya menyesal.
DAVID LAHIR DI SPOKANE, WASHINGTON PADA TAHUN 1956.
AYAHNYA SEORANG PEGUAM TEMPATAN YANG PENTING.
Ayah saya seorang yang cemerlang.
Dia peguam yang cemerlang. Dia cuma bukan ayah yang baik.
Dia kaki botol.
Dia kaki botol yang berfungsi.
Sangat berfungsi.
Mereka bercakap tentang anak-anak pengkhutbah yang bermasalah
hanya sebab mereka anak pengkhutbah.
Mungkin samalah juga dengan anak peguam.
Kami tak dijaga dengan baik.
Saya cuba minum arak semasa umur lapan, sembilan tahun atau selepas itu
kerana ayah saya mengadakan parti.
Parti koktel.
Saya mungkin beberapa kali mabuk di depan mereka,
namun saya tak ingat mereka mendisiplinkan saya.
Saya hanyalah…
barang, boleh dikatakan begitu.
KETIKA UMUR 11 TAHUN, DAVID MASUK SEKOLAH BERASRAMA
YANG JAUHNYA 1,600 KM DARIPADA KELUARGANYA.
Saya tak rasa saya diperlukan.
Lalu saya terlibat dengan dadah.
Dadah lebih memudahkan kita menanggung trauma emosi.
Ia bermula dengan dadah biasa seperti ganja.
Namun, saya tak ambil masa lama
untuk terlibat dengan jarum dan emfetamina.
Kehidupan membesar saya susah sehingga umur 20 tahun,
selepas itu
saya terlibat dalam kegiatan jenayah.
Saya tak rebut peluang terhadap persekitaran dan kehidupan yang diberikan
dan buat sesuatu mengenainya.
Saya ambil dadah.
Itulah yang saya buat.
SEMASA MENINGKAT DEWASA, KETAGIHAN DADAH
MENYEBABKAN DAVID DIPENJARAKAN
KERANA MENYAMUN DAN MENCURI.
PADA TAHUN 1984, DIA BERUSIA 27 TAHUN,
MENGANGGUR DAN CUBA MENYARA KELUARGA MUDA.
Ketika itu kehidupan saya
daripada tak baik kepada teruk.
Saya kaki dadah.
Saya tak bekerja. Tiada rancangan nak bekerja.
Saya merompak kedai ubat pada waktu malam
dan menjual hasil kutipan kepada orang di Spokane.
Ia bukan perbuatan ganas.
Saya budak jahat, boleh dikatakan begitu.
Itulah aktiviti saya.
Ia sepatutnya memberikan pendapatan, tetapi tidak.
Saya terlalu banyak mengambil dadah.
TUKANG EMAS MILLMAN PINJAMAN E-Z
Saya tahu saya kena bayar sewa.
Saya kena bayar makanan.
Isteri dan tiga anak saya tak boleh…
Kami tak boleh hidup dari segi kebendaan, tanpa ada pendapatan.
Saya tahu saya kena buat sesuatu yang saya tak pernah buat.
PADA 11 JANUARI 1984,
DAVID MELAKUKAN ROMPAKAN BERSENJATA BUAT KALI PERTAMA.
Pagi itu saya keluar,
memandu di sekitar barat Montana mencari
kedai yang nampak selesa, jika itu perkataan yang boleh digunakan.
FARMASI HEALTH MART
PADA JAM 1.00 TENGAH HARI, DAVID MASUK KE DALAM FARMASI.
SAMBIL MENGACUKAN PISTOL, DIA MEMINTA DUIT DAN UBAT.
Saya rompak kedai ubat.
Saya tak merompak dengan baik, jadi saya melarikan diri.
SELATAN UTARA
Saya ikut Lebuh Raya 93 dan ada kereta polis cuba menahan saya.
Ketika itu saya baru beberapa bulan keluar dari penjara
dan saya tak berhenti apabila ditahan,
saya memandu ke kawasan letak kereta di sebuah kedai serbaneka.
Saya berlari meluru ke dalam kedai.
Saya mahu bersembunyi.
Entah bagaimana saya boleh fikir begitu.
Saya tak pernah buat begitu sebelum ini.
Saya masuk ikut pintu dan nampak pergerakan dari ekor mata saya
dan saya tahu sesiapa yang saya nampak dari ekor mata saya
takkan melindungi saya, jadi saya melepaskan tembakan.
Kemudian saya meletakkan pistol di belakang kepala
seorang budak, rupa-rupanya budak lelaki umur 13 tahun.
DAVID MELARIKAN DIRI BERSAMA WILLIAM CROSE JR SAMBIL PISTOL DIACUKAN.
Kami menaiki trak pikap budak itu.
Ada kenderaan polis mengekori kami sampai ke lapangan terbang.
Saya cuba melarikan diri, mencuba selama berjam-jam.
DALAM PERJALANAN KE LAPANGAN TERBANG POLSON,
DAVID BERHENTI BEBERAPA KALI UNTUK BERUNDING DENGAN POLIS.
Syerif polis setuju menyediakan pesawat dan juruterbang
sebagai tukaran budak tersebut.
Saya terfikir, sekiranya saya menaiki pesawat dan pesawat itu berlepas,
juruterbang akan membawa saya ke Pergunungan Rocky,
saya akan lepaskan juruterbang dan saya akan pergi dengan senang hati.
Ya, dengan senang hati.
Tiada lagi isteri dan anak-anak.
Semua benda yang bermain dalam fikiran saya.
Di lapangan terbang,
ada kereta polis mengepung pesawat
dan jaraknya sejauh lebih kurang 91 meter.
Juruterbang ada di situ bersama pesawat.
JURUTERBANG TEMPATAN HARRY SHRYOCK SECARA SUKARELA MENGGANTIKAN
TEBUSAN DAVID.
Saya tak berniat nak bunuh tebusan pertama iaitu budak itu.
Saya terfikir, sebaik saja saya lepaskan budak itu,
saya akan ditembak dan musnahlah hidup saya.
Atas sebab tertentu, itu tak berlaku.
DAVID MEMBEBASKAN BUDAK ITU SEBAGAI TUKARAN JURUTERBANG.
Sebaik sahaja menaiki pesawat, saya acukan pistol kepada tebusan baharu, juruterbang.
Saya berharap mungkin saya akan berjaya mengharungi malam ini.
Tiada sesiapa akan ditembak.
SELAMAT MENDARAT BAHAGIAN EURONAUTIK MONTANA
Juruterbang ambil masa setengah jam untuk hidupkan enjin.
Namun, ketika enjin dihidupkan,
tanpa saya ketahui,
timbalan syerif yang lain berada di bawah pesawat,
mengeluarkan angin di dalam tayar.
Pesawat itu takkan ke mana-mana.
KETIKA PERUNDING TERUS BERUNDING DENGAN DAVID,
PENEMBAK HENDAP POLIS MENGAMBIL TEMPAT DI LAPANGAN TERBANG.
Proses rundingan menyebabkan saya bersandar di muka pintu pesawat,
bercakap dengan syerif.
BERHENTI - LANDASAN AKTIF
Pernah sekali apabila saya bersandar,
penembak hendap yang jaraknya 45 meter
sangka dia nampak saya dengan jelas.
Jadi, dia tembak saya.
DAVID DITEMBAK PADA DADA.
NAMUN, DIA DALAM KEADAAN SEDAR.
Saya cedera parah.
Saya tahu ini bukan kesudahan yang baik.
Saya akan mati cepat.
Hidup saya akan musnah.
Saya terfikir nak tembak juruterbang.
Sebab saya tak nak mati seorang diri.
Saya tak mahu
kesepian itu, cuma…
Ia bukan konsep rohaniah atau apa-apa yang difikirkan dengan teliti.
Cuma saya tak nak mati seorang diri.
DAVID MENEMBAK KEPALA JURUTERBANG HARRY SHRYOCK.
SHRYOCK MATI DI TEMPAT KEJADIAN.
Selepas saya tembak juruterbang,
saya letak pistol dan keluar dari pesawat.
Inilah memori terakhir saya.
Saya ditembak di muka pintu pesawat semasa saya keluar.
Saya ditembak dari jarak dekat di belakang kepala.
Kebanyakan orang mati apabila belakang kepala ditembak.
Saya hidup, 38 tahun kemudian.
Bayangkan.
Saya boleh ketawa, saya gila.
DAVID TERLANTAR KOMA SELAMA 10 HARI.
LAPAN BULAN KEMUDIAN,
DIA DIANGGAP SIHAT UNTUK MENGHADAPI PERTUDUHAN MEMBUNUH.
Saya sangat menyesal.
Bunyinya mungkin macam saya tak menyesal.
Percayalah, saya menyesal.
Pagi itu saya tak bangun
memikirkan saya akan keluar dan bunuh orang.
Alangkah bagus jika saya berhenti dan kata, "Tunggu."
Namun, tidak.
Ada…
Cip perasaan tidak diaktifkan
seperti Delta dalam cerita Star Trek.
Aduhai.
Alangkah bagus jika saya kisah.
Emosi tak pernah jadi sebahagian kehidupan dewasa saya.
Ia bukan sebahagian itu.
Saya tak suka menilai diri terlalu dalam.
Saya tak patut kata tak suka. Saya cuma tak selalu kata.
Tiada apa-apa yang nak disukai.
Tiada apa-apa yang betul.
Itu tak benar.
Perkara yang betul ialah juruterbang itu secara sukarela untuk budak itu,
menggantikan budak itu.
Itu sahaja perkara betul yang berlaku pada hari itu.
Kalau saya boleh berpura-pura menangis sekarang, saya buat.
Namun, saya tak boleh.
Saya rindu ayah saya.
Aneh untuk kata begitu selepas 38 tahun.
Apabila kita kehilangan ibu bapa, kita akan rindu, tak kira umur.
Saya George Shryock. Anak kepada Harry Lee Shryock.
Kesan jangka panjang terhadap kejadian itu,
yang menyebabkan dia mati,
amat sukar buat kami sekeluarga.
Cucu-cucu kami, cucunya, anak-anak kami merindui dia.
Kami kenal dia, kami tahu tentang dirinya.
Mereka tidak.
Alangkah bagus jika anak-anak saya ada pengaruhnya.
Jadi, itu satu kekesalan.
Jadi…
Ayah saya berasal dari latar belakang yang suka merendah diri di Ohio.
Semasa dia meningkat dewasa, dia bercita-cita mahu terbang macam Peter Pan.
Apabila umurnya 20 tahun,
dia menyertai program Kadet Kor Udara.
Ayah saya menghabiskan 30 tahun di dalam tentera
dan tiga medan perang dalam Perang Dunia Kedua, Korea dan Vietnam.
Namun, bersara pada usia 51 tahun.
Sudah tentulah dia dikurniakan pingat atas sebab perang.
Dia juruterbang yang baik.
PADA HARI KEJADIAN,
HARRY SHRYOCK MENINGGALKAN SATU NOTA UNTUK ISTERINYA DI RUMAH.
Dia tinggalkan nota di atas kaunter sebab ibu saya tiada di rumah.
Ibu saya dipanggil Dee dan ayah pula Lee.
"Situasi tebusan di selatan pekan.
Saya kena terbangkan syerif untuk dia siasat.
Lee."
SEJAM KEMUDIAN, HARRY SHRYOCK MATI DITEMBAK.
Selama beberapa tahun saya berasa marah.
Isteri saya fikir saya amat marah. Saya tak kata saya amat marah.
Cuma Keith kena berdepan dengan dirinya dan Tuhan dengan caranya sendiri.
KEITH SIHAT UNTUK PERBICARAAN
Dia memang bijak orangnya.
Dia boleh buat keputusan yang bermoral dan beretika apabila dah matang.
Setakat yang dia kesalkan…
Sukar untuk saya percaya, memandangkan sejarahnya.
Keith berkeras. Ini bukan hanya berlaku pada hari itu,
ia percanggahan 10 tahun dengan takdir.
Ia keputusan individu untuk memaafkan seseorang atas tindakannya.
Ada orang tak boleh maafkan dan ada orang
anggap itu cara menyucikan jiwa.
Adik saya merupakan hasil zaman kanak-kanaknya.
Dia takkan jadi seperti hari ini
tanpa zaman kanak-kanaknya membawa ke arah itu.
Saya Bruce Keith dan saya abang kepada David Keith.
SELEPAS KEJADIAN TEMBAKAN,
BRUCE ANTARA ORANG PERTAMA YANG MELAWAT DAVID DI UNIT RAWATAN INTENSIF.
Apabila saya nampak dia di hospital dengan bertiub, berwayar
dan skrin yang menunjukkan degupan jantung,
agak menggentarkan untuk lihat apabila itu keluarga rapat.
Anda mungkin sesekali pernah tonton di TV,
tapi apabila dalam kehidupan sebenar, di depan muka, ia sukar.
DAVID MENJALANI BEBERAPA PEMBEDAHAN MENYELAMATKAN NYAWA.
Tiada orang tahu sama ada dia akan hidup atau mati.
Dia menggunakan alat bantuan hayat,
kemudian yang saya dengar, dia dapat tarikh perbicaraan.
Sebab orang yang pulih daripada trauma takkan dibicarakan,
anda kena tunggu sehingga dia boleh membela diri sendiri.
Banyak tekanan terhadapnya
untuk tampil di depan hakim selepas perkara dahsyat itu.
DAVID BERSEDIA DIBICARAKAN KERANA MEMBUNUH HARRY SHRYOCK
DAN MENCULIK WILLIAM CROSE JR.
DIA BERKEMUNGKINAN BERDEPAN DENGAN HUKUMAN MATI.
DAVID MEMILIH UNTUK TAK MEMPERTIKAIKAN TUDUHAN DAN MENGETEPIKAN HAKNYA.
Apabila dia berdiri dan mengaku bersalah atas pertuduhan,
saya faham alasan dia buat begitu.
Dia memikul tanggungjawab.
Duduk di dalam bilik mahkamah dan dengar hakim menjatuhkan hukuman,
saya masih ingat kata-kata hakim yang agak jelas. Katanya,
"Kamu dah melakukan perkara yang merugikan."
PADA 10 APRIL 1985, DAVID DIBERI DUA HUKUMAN MATI BERASINGAN.
Berapa ramai pernah dengar dua hukuman mati
diserahkan di bilik mahkamah yang sama?
Saya rasa hukuman David
ketika diserahkan oleh hakim, bukan
perkara yang betul. Saya tak rasa
membunuh sesiapa
ialah usaha yang berfaedah.
Saya tak tahu sama ada saya boleh menerimanya selama bertahun-tahun.
Namun…
Anda pasti takkan jumpa dia lagi, kecuali dipenjarakan.
Dia pilih mengaku bersalah sebab dia tahu dia buat,
dia jujur dengan dirinya dan mahkamah.
Dia pasti menyesal.
Dia faham bahawa itu angkara dirinya sendiri.
Dia tahu dia menerima padah akibat perbuatannya.
Jadi, adakah dia bahaya kepada masyarakat?
Saya rasa ya.
Saya nak lihat dia dibebaskan dan berkembang maju.
Itu boleh dilakukan.
Ia bukan persoalan orang bersalah di sini.
Tiada soalan tentang angkara siapa.
Tiada identiti yang salah.
MAHKAMAH DAERAH KEHAKIMAN KE-20
Macam orang kata, Orang Ireland tiada hitam dan putih
sebab mereka nampak semua warna.
Itulah masalah saya. Saya nampak semua warna dalam cerita seperti ini.
Nama saya Jim Manley.
Saya hakim mahkamah Daerah Kehakiman Ke-20
iaitu bidang kuasa kes ini dikendalikan.
JIM MANLEY MERUPAKAN PENDAKWA RAYA KETIKA DAVID DIHUKUM.
COP MOHOR KERAJAAN MONTANA
David Cameron Keith dikenakan hukuman mati di bilik mahkamah ini
di meja sebelah sana.
Semasa hukuman diumumkan,
saya tak ingat dia bersuara atau buat kecoh…
HAKIM DAERAH
…atau menunjukkan emosi.
Sepanjang setiap prosedur,
dia duduk di sana dan tabah,
anda takkan dapat teka
bahawa dia dikenakan hukuman yang serius.
Hampir tiada orang pernah dengar tentang orang mengaku bersalah
jika dia tahu dia akan dihukum mati. Kecuali dia sendiri mahu mati.
Ia amat mengejutkan. Sebaliknya, dia tidak mempertahankan diri.
Jenayah homisid memang menepati kriteria hukUman mati.
Selagi golongan manusia wujud, hukuman itu perlu
dan
saya faham bahagian itu.
Sebaliknya,
kewujudan hukuman bunuh tidak mengurangkan homisid.
Namun begitu, jika saya perlu mematuhi yang tersurat dan tersirat undang-undang
apabila badan perundangan menyerahkannya,
saya mungkin akan menjatuhkan hukuman mati ke atasnya hari ini.
Walaupun secara peribadi, saya tak berapa setuju.
HAKIM MENETAPKAN TARIKH PERLAKSANAAN DALAM KES PENCULIKAN, PEMBUNUHAN 1984
PERLAKSANAAN HUKUM BUNUH DAVID DITETAPKAN PADA 1 DISEMBER 1988.
HAMPIR EMPAT TAHUN SELEPAS SABITAN KESALAHAN.
BANGUNAN MAHKAMAH DAERAH LAKE
DALAM MINGGU SEBELUM PERLAKSANAAN BUNUH DAVID,
PEGUAMNYA MEMOHON KELONGGARAN KEPADA GABENOR.
Gabenor Swindon mengkaji fail, berjumpa dengan semua yang terlibat,
pergi ke penjara, bersemuka dengannya
dan agak lama berbual dengannya.
Ketika itu, pemahaman saya ialah David Cameron Keith beragama Kristian
dan pergi berjumpa dengan kumpulan sekolah tinggi
tentang jenayah, dadah
dan meyakinkan gabenor yang dia penuh sesal.
BILIK MAHKAMAH DAERAH
Gabenor mempertimbangkan semua itu dan meringankan hukuman mati
kepada penjara seumur hidup tanpa parol.
Saya masih ingat, ini kali pertama gabenor Montana
meringankan hukuman mati seperti itu.
Saya memahami David Cameron Keith menunjukkan wajah berbeza
kepada orang berbeza untuk tempoh lama.
Saya tak tahu mana satu David Cameron Keith.
Namun, jika dia memang ikhlas dan menyesal atas perbuatannya,
dan jika keluarga mangsa berunding,
saya takkan bantah dia dibebaskan dengan parol ketika ini.
BILIK MAHKAMAH KEHAKIMAN KE-20 MONTANA
Apabila teringat ayah, saya rasa bangga.
Saya tak bangga dengan kesalahannya, saya bangga kerana selama ini
dia sayang kami
mengikut keupayaannya.
Saya tak percaya dia seorang yang ganas,
tapi saya pernah lihat orang ketagihan dadah yang ditimpa kesusahan
dan malangnya buat apa-apa saja untuk menjadi susah,
untuk mengharungi kehidupan.
Saya tahu, tanpa was-was
ia bukan dirancang terlebih dulu. Tiada niat jahat, ia…
"Ya Tuhan. Saya takut dan tak tahu apa nak buat."
CAMERON BERUSIA 2 TAHUN DAN TRACI 9 TAHUN KETIKA AYAH MEREKA DIPENJARAKAN.
MEREKA RAJIN MELAWAT DAVID.
Ini mungkin satu-satunya
gambar yang saya ada bersama ayah saya.
Kami besarkan gambar ini,
kami gantungkan di tangga.
Saya cuma tahu dia dipenjarakan.
Walaupun dia sentiasa di penjara, dia baik dengan saya.
Bagi orang yang dipenjarakan selama dia dipenjarakan, saya
tak pernah jumpa orang yang sangat positif
dan masih nak buat perubahan dan masih mahu
terlibat dalam hidup saya dan mengetahui benda yang saya suka
dan melihat gambar anak-anak saya.
Kami berbual setiap minggu.
Semua orang, walaupun mereka buat silap, layak diberi peluang.
Walau apa pun, mereka manusia.
Dia dipenjarakan setimpal untuk jenayah yang dia lakukan,
tapi saya juga faham bahawa dia telah merampas nyawa seseorang.
Saya tak pernah fikir tentang mangsa
sehinggalah sekarang.
Entahlah, sebab ketika itu saya sembilan tahun
dan saya tiada upaya
untuk memikirkan tentang mangsa yang terlibat.
Sekalipun mereka berjumpa dan berbual dengannya,
saya rasa mereka akan maafkan dia.
CINTA MENANGGUNG, PERCAYA, MENGHARAP, MENAHAN SEGALANYA. CINTA TAK PERNAH GAGAL.
KEDAI MAKAN BETTY
Bagi saya, seronok berbual dengan David Keith.
SELAMAT DATANG KE KEDAI BETTY
Saya biasa berjumpa orang yang melakukan homisid dan
dan dia tak menepati profil sebegitu.
Jika anda terjumpa David di restoran,
anda akan fikir dia orang normal yang agak bijak.
MAKAN DI SINI
KEDAI KECIL CITA RASA BESAR!
Dia bukan lelaki muda yang bodoh. Dia cuma buat pilihan yang salah.
Saya Dennis Jones dan saya koresponden Akhbar Missoulian.
JURUTERBANG MAUT
Saya membuat liputan tentang David Keith, Harry Shryock di lapangan terbang
dan mengikuti kes sehingga ia selesai.
TESTIMONI SI PEMBUNUH
Menurut David, ia hari yang malang, yang kenyataannya kurang benar.
DENNIS JONES BERADA DI TEMPAT KEJADIAN PADA HARI TEMBAKAN
DAN KEMUDIAN MENEMU RAMAH DAVID DI HOSPITAL DAN DI PENJARA.
MEREKA KEKAL BERHUBUNG SELAMA BERTAHUN.
Saya berbual dengan David dalam banyak temu ramah
dan kami terus berhubung dengan cara dia tulis nota kepada saya.
Saya tak tahu ada orang lain yang menemu ramah dia.
Mereka ada akses kepadanya seperti saya,
tapi sampai ke tahap dia tak nak bercakap dengan orang lain selain saya.
Dia tulis banyak hal peribadi di dalam surat tentang perasaannya
dan sangat telus.
Kesemuanya nampak begitu ikhlas.
Saya tak rasa dia cuba mengambil hati sesiapa.
Saya rasa dia menyesal atas perbuatannya.
Kebanyakannya ada kaitan dengan dia cuba meluahkan rasa bersalah.
Saya menipu diri sendiri,
apa,
selama bertahun-tahun?
Sebenarnya menipu semua orang.
Mengaku bersalah, dibicarakan,
saya cuba memohon belas kasihan mahkamah
dan berharap hukuman saya dapat diringankan.
Hakim tak perlu membuang masa, wang dan sebagainya.
Mungkin dia tak perlu menjatuhkan hukuman mati
kerana saya memang bersalah.
Ia tentang saya, menjadi diri saya sendiri.
Adakah saya dihukum dengan secukupnya?
Nampaknya mahkamah tak fikir begitu dan…
Saya tak tahu nak kata apa.
Saya merasakan saya telah terlebih dihukum.
Anda tak tengok lubang di belakang kepala saya, tapi…
Saya ditembak dari jarak dekat di belakang kepala.
Atas sebab tertentu, itu nampak tak betul.
Namun, hati termengkelan.
Saya letak diri saya dalam keadaan itu.
Itulah hakikatnya.
Ini kali pertama saya dengar David Keith bercakap setelah sekian lama.
Saya dengar dengan betul, katanya
dia mahu
jauh dari penjara maut melalui akuan bersalah.
Dia kata itulah motivasinya.
Dulu, dia bercakap macam dia mahu pikul tanggungjawab.
Biasalah.
Pasti ada cerita sampingan untuk segala yang berlaku.
Mungkin sebahagiannya benar, dia mahu pikul tanggungjawab,
tapi pada masa sama, ia perkara manipulasi,
katanya, "Jauhkan saya dari penjara maut."
Bunyinya macam dia
kembali ke zaman silam.
Bunyinya lebih agresif,
kini dia ada banyak masa untuk memikirkannya.
Dia sudah berubah.
Dia fikir tentang David Keith, bukan En. Shryock dan keluarganya.
Sedemikian rupa, ia mengecewakan.
KEDIAMAN SHRYOCKS
GEORGE HADIR BAGI MENDENGAR PEMBICARAAN AKUAN DAVID.
DIA TAK DENGAR SUARA DAVID SEJAK HARI ITU.
Tiada yang betul mengenainya.
Itu tak betul.
Yang betul ialah juruterbang secara sukarela menggantikan tempat budak itu.
Itu sahaja perkara yang betul berlaku pada hari itu.
Jika saya boleh pura-pura menangis,
saya buat.
Namun, saya tak boleh.
Saya menyesal bunuh En. Shryock dari lubuk hati saya.
Ia bukan sesuatu yang saya nak buat, walaupun lima saat sebelum.
Saya tak rancang nak tembak sesiapa ketika itu.
Saya cuba melarikan diri
dan berjam-jam cuba melarikan diri.
Kata David Keith, "Saya bukan nak sakiti sesiapa, saya cuba melarikan diri."
Susah nak percaya.
Dalam satu hari, dia merompak kedai ubat sambil acukan pistol.
Dia curi narkotik.
Dia mengelak daripada ditangkap.
Dia cuba melakukan homisid, menembak pemilik kedai.
Dia culik anak tuan kedai sambil mengacukan pistol.
Jadikan ayah saya tebusan
dan melakukan homisid. Semua dalam sehari.
Itu menamatkan kerjaya 10 tahun sebagai sociopath.
REMAJA DITUDUH
Melakukan jenayah selama satu dekad, keluar masuk penjara.
Diberi parol.
Namun, dia pandai bercakap untuk melepaskan diri.
Jadi, seumur hidup dia mengasah kemahiran jenayah ini.
Ia terpaksa berakhir dengan tragedi.
HOMISID
Adakah dia percaya dia menyesal?
Itu soalan yang sukar dijawab.
Bagi orang yang ada kecenderungan sociopath
dan seorang yang petah berkata-kata
serta pandai bercakap.
Ia boleh dipercayai?
Bagi saya tidak.
Dia kaki tipu.
Jika dia boleh berlakon bagi mendapatkan keizinan
dan buat gabenor mengubah hukuman, dia akan buat.
Sehingga akhir hayat, saya menyesal membunuh En. Shryock.
Lebih daripada separuh nyawa saya sudah tiada sejak hari itu.
Saya telah membazirkan banyak masa dan tenaga saya
di dalam penjara.
Namun begitu,
saya patut dihukum, tapi ini…
Saya boleh buat benda lain.
TIGA BULAN SELEPAS TEMU RAMAH PERTAMA,
DAVID KEITH SETUJU UNTUK MENJAWAB SOALAN SELANJUTNYA.
Saya mahu menjadi bukti kepada cucu-cucu saya,
supaya mereka tidak tersasar.
Saya boleh jujur dengan orang.
Saya mahu jujur dengan mereka. Saya boleh, saya mahu jujur.
Dia percaya dia menyesal?
Itu soalan yang sukar dijawab.
Bagi orang yang ada kecenderungan sociopath dan
petah berkata-kata
serta pandai bercakap.
Ia boleh dipercayai?
Bagi saya tidak.
Saya fikir sociopath merupakan gambaran saya yang baik.
Namun, dahulu saya seorang yang berbeza.
Itu bukan alasan atas perbuatan saya,
tapi saya telah menerima hukumannya.
Jika saya boleh tarik balik, saya buat.
Namun, kita semua tahu itu mustahil.
Saya boleh katakan dengan jujur dari lubuk hati saya,
saya minta maaf.
Maaf, saya cuma…
Ada perkara yang saya tahu, jika saya paksa luahkan,
akan banyak air mata yang keluar.
Satu lagi…
Saya tak mahu sesiapa mengasihani saya dan sebagainya.
Saya dah berubah.
Masyarakat tak sepatutnya menyokong saya seumur hidup saya.
Beri saya peluang untuk buat begitu.
DAVID KEKAL DI PENJARA YANG DIKAWAL KETAT.
DIA TIDAK LAYAK UNTUK PAROL.
Perkara yang saya terlepas dalam hidup boleh penuh satu buku.
Mungkin beratus kali.
Anda, saya, semua orang.
Kita semua buat silap.
Jangan sia-siakan hidup macam saya.
Terjemahan sari kata oleh Yanti Arshad